РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 7

от заседание на Комисия ”Професионална квалификация и 
информационни технологии”,
проведено на  06.03.2018 г.

Днес, 06.03.2018 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“.

1.ОТНОСНО: Проект на споразумение за взаимодействие относно осигуряването на достъп на органите на съдебната власт, представлявани от Висшия съдебен съвет, до електронни услуги на Националната агенция за приходите.
Становище от Диляна Янкова, главен експерт-юрисконсулт в дирекция „Правна“, АВСС.
Комисия “Професионална квалификация и
информационни технологии”
Р Е Ш И :

1.1. Изпраща проекта на споразумение на Комисия по правни въпроси към Пленума на ВСС, за становище.

2.ОТНОСНО: Доклад за състоянието на ЕИСПП за 2017 г.

Комисия “Професионална квалификация и
информационни технологии”
Р Е Ш И :
	
2.1. Отлага разглеждането на точката за следващо заседание на комисията.

3.ОТНОСНО: Съгласие от Главния прокурор във връзка със запитване по с изх.  № ВСС-2067/26.02.2018 г.

Комисия “Професионална квалификация и
информационни технологии”
Р Е Ш И :
	
3.1. Приема за сведение писмото от Главния прокурор.

								           4.ОТНОСНО: Извлечение от пр. № 5/26.02.2018 г. на Комисия по правни и институционални въпроси към Пленума на ВСС относно дейността на Работната група за актуализиране на нормативните актове по глава 18а от ЗСВ.

Комисия “Професионална квалификация и
информационни технологии”
Р Е Ш И :
	
4.1. Отлага разглеждането на точката за следващо заседание на комисията.

5. ОТНОСНО: Писмо от председателя на Апелативен съд гр. София относно приложението на чл. 9 от ЗСВ.
Писмото касае правни аспекти на приложението на чл. 9 от ЗСВ. По отношение на техническото изпълнение на повдигнатите въпроси, в системата има вградени възможности, които се използват от съдилищата.

Комисия “Професионална квалификация и
информационни технологии”
Р Е Ш И :

5.1. Изпраща писмото от председателя на Апелативен съд гр. София на Комисия по правни въпроси към Пленума на ВСС, по компетентност.

6. ОТНОСНО: Писмо от председателя на Софийски градски съд относно служебни пощи в домейн justice.bg.

Комисия “Професионална квалификация и
информационни технологии”
Р Е Ш И :

6.1. Дирекция „Информационни технологии и съдебна статистика“ да предприеме необходимите действия във връзка с писмото на председателя на Софийски градски съд.
6.2. Да се уведоми по електронна поща председателя на Софийски градски съд за решението на комисията.

7. ОТНОСНО: Писмо от председателя на Районен съд гр. Пловдив относно доставени компютри, монитори и принтери и искане за отпускане на финансови средства за закупуване на принтери.
Председателят на Районен съд гр. Пловдив предлага 39 компютъра и 10 принтера от доставените на съда през 2017 г. да бъдат преразпределени на друг орган на съдебната власт, като на Районен съд гр. Пловдив се отпуснат финансови средства за закупуване на 10 бр. принтери. 

Комисия “Професионална квалификация и
информационни технологии”
Р Е Ш И :

7.1. Не възразява 39 бр. компютри от доставените на съда след проведена централизирана обществена поръчка през 2017 г. да бъдат предоставени на Висшия съдебен съвет.
7.2. Искането на председателя на Районен съд гр. Пловдив за преразпределяне на 10 бр. принтери от доставените през 2017 г. и отпусне на финансови средства на съда  за закупуване на 10 бр. принтери, е нецелесъобразно.
7.3. Изпраща решението по т. 7.1. на комисия „Бюджет и финанси" към Пленума на ВСС, по компетентност.
7.4. Да се уведоми председателят на Районен съд гр. Пловдив за решението на комисията.

8. ОТНОСНО: Искане от Административен съд София-град за получаване на 20 броя лицензи.
ВСС не разполага с допълнителни лицензи за персонални компютри. На Върховния административен съд са предоставени лицензи, част от които се преразпределят за нуждите на административните съдилища.

Комисия “Професионална квалификация и
информационни технологии”
Р Е Ш И :
		
	8.1. Препоръчва на председателя на Административен съд София-град да се обърне към председателя на Върховния административен съд относно възможността да им бъдат предоставени лицензи от наличните във ВАС.
8.2. Да се изпрати писмо до Главния секретар на Министерския съвет с искане за отпускане на допълнителни лицензи за органите на съдебната власт, предвид факта, че предоставените бройки към момента са недостатъчни.

9. ОТНОСНО: Искане от председателя на Административен съд София-град с искане за отпускане на средства за закупуване на 1 брой лиценз за Windows Server 2016 Standart Edition.

Комисия “Професионална квалификация и
информационни технологии”
Р Е Ш И :

9.1. Искането от председателя на Административен съд София-град за осигуряване на средства за закупуване на 1 брой лиценз за Windows Server 2016 Standart Edition на стойност 2040.00 лв. с ДДС е целесъобразно.
9.2. Изпраща решението по т. 9.1 на комисия „Бюджет и финанси" към Пленума на ВСС, по компетентност.

10. ОТНОСНО: Искане от председателя на Административен съд гр. Русе за осигуряване на средства за закупуване на два броя сървъри.
След оценка на щатното разписание на съда, наличната техника и предвид въвеждането на единна система за управление на съдебните дела на административните съдилищата 

Комисия “Професионална квалификация и
информационни технологии”
Р Е Ш И :

10.1. Искането от председателя на Административен съд гр. Русе за осигуряване на средства за закупуване на два броя сървъри на стойност 15914,00 лв. с ДДС е нецелесъобразно.
10.2. Указва на председателя на Административен съд гр. Русе да подготви ново искане за един брой сървър от нисък клас.

11. ОТНОСНО: Искане от председателя на Районен съд гр. Червен бряг за осигуряване на средства за звукозаписна, озвучителна техника и информационни табла за две съдебни зали.

Комисия “Професионална квалификация и
информационни технологии”
Р Е Ш И :

	11.1. Искането от председателя на Районен съд гр. Червен бряг за осигуряване на средства за закупуване на звукозаписна и озвучителна техника в размер на 1875,87 лв. с ДДС и на информационни табла в размер на 3066,60 лв. с ДДС за две съдебни зали е целесъобразно.
11.2. Изпраща решението по т. 11.1 на комисия „Бюджет и финанси" към Пленума на ВСС, по компетентност.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /п/
					
КАЛИНА ЧАПКЪНОВА

ЧЛЕНОВЕ НА КОМИСИЯТА: /п/

БОРЯНА ДИМИТРОВА

ГЕРГАНА МУТАФОВА 

ДАНИЕЛА МАРЧЕВА 

СВЕТЛАНА БОШНАКОВА

СЕВДАЛИН МАВРОВ